
Министерство на околната среда и водите


Регионална инспекция по околната среда и водите - Монтана

Д О К Л А Д

от контролна проверка по прилагане на екологичното законодателство
Обект: Завод за гипсфазерни плоскости гр. Видин, Южна промишлена зона с оператор „КНАУФ БЪЛГАРИЯ“ ЕООД, гр. София
Дата на извършване на проверката: 01.08.2019 г.

Място на извършване на проверката: гр. Видин, Южна промишлена зона
Проверени компоненти и фактори на околната среда:
· Води;

· Почви;

· Отпадъци;
· Опасни химични вещеста.

· Въздух

Цели на проверката:
Провеждане на планов текущ контрол по компоненти и фактори на околната среда за изпълнение изискванията на:
· Закон за водите (ЗВ);

· Закон за почвите (ЗП);

· Закон за защита от вредното въздействие на химичните вещества и смеси (ЗЗВВХВС);

· Закон за управление на отпадъците (ЗУО) и подзаконовите нормативни актове;
· Закон за чистотата на атмосферния въздух (ЗЧАВ) и подзаконовите му нормативни актове;
Извършени дейности:

С писмо на РИОСВ – Монтана, операторът е уведомен за датата на проверката, към което е приложена Заповед № РД – 246/30.07.2019 г. на директора на РИОСВ – Монтана за извършване на комплексна проверка на място на обект: Завод за гипсфазерни плоскости      гр. Видин с оператор „КНАУФ БЪЛГАРИЯ“ ЕООД, гр. София.

На 01.08.2019 г. на основание чл. 148, ал. 3 от Закона за опазване на околната среда и във връзка с изпълнението на плана за контролната дейност на РИОСВ – Монтана за 2019 г. и Заповед № РД – 246/30.07.2019 г. на директора на РИОСВ – Монтана се извърши проверка на обекта и беше съставен Констативен протокол № КПКД – 31/01.08.2019 г.
Проверени са:
· Склад за съхраняване на отпадъци, генерирани от дейността на дружеството;

· Склад за съхраняване на опасни химични вещества и смеси;

· Инсталация за производство на гипсфазерни плоскости;

· ЛПСОВ;

· Документи и данни, свързани със законовите и подзаконови нормативни актове по околна среда.

Констативна част:
Основна дейност на дружеството на обекта е производство на гипсфазерни плоскости.

1. Компонент „Почви“

Промишлената площадка на дружеството и вътрешно фирмените пътища са асфалтирани. При извършения оглед не са констатирани натрупани вещества или материали, които да създават прдпоставка за замърсяване на почвите в съседните терени.Около резервоарите за течни химикали и ГСМ има необходимите обваловки, което предотвартява възможността за емисии в почвите и в съседните терени.

2. Компонент „Води“

Обектът се водоснабдява с вода за питейно-битови нужди от водопроводната мрежа на       гр. Видин, съгласно сключен договор с „В и К“ ЕООД, гр. Видин. Вода за производствени нужди се доставя от собствен водоизточник – 2 броя тръбни кладенци, за което на дружеството притежава издадено от  БДДР – Плевен разрешително за водовземане, действащо към момента на проверката. 
Дружеството е титуляр и на актуално разрешително за ползване на воден обект – р. Дунав за заустване на смесен поток от дъждовни води и пречистени в локална ПСОВ битово-фекални и производствени отпадъчни води, издадено от БДДР – Плевен. Пунктът за собствен мониторинг е с осигурен безопасен достъп и трайно обозначен. В РИОСВ – Монтана са представени доклад за изпълнение на условията в разрешителното за 2018 г., както и протоколите от проведения през 2018 г. и 2019 г. собствен мониторинг на отпадъчните води. На дружеството е наложена текуща санкция за превишение на ИЕО, заложени в разрешителното.

3. Фактор „Опасни химични вещества“

По приложение на Регламент (ЕО) № 1907/2006- REACH, дружеството е потребител по веригата на химични вещества и смеси. 

Извършена е същинска регистрация в Европейската агенция по химикали (ECHA) в тонажна група над 1000 т. на веществото calcium sulfate (гипс). Регистрацията е извършена с цел при евентуален внос в бъдеще от страни извън ЕС да бъдат спазени изискванията на ЗЗВВХВС, REACH и CLP, като до момента не е извършван внос.

За използваните в производствената дейност ХВС се поддържа инвентаризационен списък с налични количества към 01.07.2019 г., който е представен по време на проверката. Представени са информационни листове за безопасност на български език, изготвени в съответствие с изискванията на чл. 31 и Приложение II от Регламент REACH и неговите изменения Регламент ЕО 453/2010 и Регламент ЕО 2015/830, както и приложения към голяма част о тях- сценарий на експозиция.

Спазват се изискванията за съвместно съхранение съгласно Наредбата за реда и начина на съхранение на опасни химични вещества и смеси и ИЛБ, склада за опасни ХВС е без връзка с канализацията, с работеща вентилация, ограничен достъп и обозначен с табела. Дружеството не допуска съхраняване в опаковки с нарушена цялост. 

При проверката на информацията в ИЛБ и склада за съхранение на химикали не се констатира наличие на вещества с предмет на разрешаване, включени в Приложение XIV на REACH с дата на забрана 2017 г., които не следва да се употребяват, освен ако за тях е подадено заявление за разрешаване.

В РИОСВ – Монтана е представен инвентаризационен списък на използваните през 2017 г.химични вещества и смеси. 

4. Фактор „Отпадъци“

Дружеството притежава регистрационен документ, издаден от РИОСВ – Монтана, за третиране на неопасни отпадъци, с безсрочен срок на действие. Приемането и съхраняването на неопасните отпадъци от хартия, които се оползотворяват на площадката се извършва на открити бетонирани площадки и обособен склад. Зоните за съхранение са обозначени с табели с кода и вида на отпадъка. 

Дружеството извършва внос на неопасни отпадъци от хартия, спазвайки Регламент 1013/2006 г. Представени са необходимите документи, придружаващи вноса. 

На обекта се извършва и дейност по предварително съхраняване на производствени и опасни отпадъци на мястото на образуване. Констатира се, че на територията на обекта има отделно обособени складове, същите са с ограничен достъп, заключени и с поставени обозначителни табели с кода на съхранявания отпадък. 

Отпадъците, генерирани на площадката, се предават за последващо третиране на фирми, притежаващи документи по чл. 35 от ЗУО, въз основа на писмени договори. 

Операторът води необходимата отчетност в заверени в РИОСВ – Монтана отчетни книги – Приложени № 1 и № 4. Годишните отчети са представени в срок в ИАОС. 
Дружеството изпълнява задълженията си по чл. 14, ал. 2, т. 2 от ЗУО като участва в колективна система, съгласно договор с организация по оползотворяване.

5. Компонент „Въздух”
За извършените през 2018 г. собствени периодични измервания (СПИ) на емисиите на вредни вещества, изпускани в  атмосферния въздух от всички източници на територията на  производствената площадка, дружеството е представило доклад в РИОСВ - Монтана. Резултатите по всички измерени показатели са значително под нормите за допустими емисии,  регламентирани с Наредба № 1 от 27 юни 2005 г. за норми за допустими емисии на вредни вещества (замърсители), изпускани в атмосферата от обекти и дейности с неподвижни източници на емисии (обн., ДВ, бр. 64/2005 г.). Докладът за извършените СПИ е оценен от директора на РИОСВ-Монтана като съответстващ на изискванията на Наредба № 6 от 26.03.1999 г. за реда и начина за измерване на емисиите на вредни вещества, изпускани в атмосферния въздух от обекти с неподвижни източници (обн., ДВ, бр. 31/1999 г.). 

При проверката на място на пречиствателните съоръжения, аспирационните системи и газоходите към тях не са констатирани пробиви, разкъсвания на меките връзки и разхерметизирания. Не са констатирани източници на неорганизирани емисии от производствената площадка.









Заключение:

Дружеството е изпълнило задължения си, които има в съответствие с екологичното законодателство по компоненти „Води“, „Въздух“, „Почви“ и фактори „Опасни химични вещества” и „Отпадъци”.

От извършената проверката няма дадени предписания.

Приоритети за последваща контролна дейност:

· Законосъобразно управление на отпадъците;

· Законосъобразно управление на опасните химични вещества и смеси;
· Спазване изискванията на Закон за водите и условията в издаденото разрешително за заустване на отпадъчни води. 
· Спазване изискванията на Закона за чистотата на атмосферния въздух и подзаконовите му нормативни актове;

